AOT ร่วงเกือบ 3% โบรกฯชี้ราคา Overvalued มีความเสี่ยงจากศก.จีนชะลอ
AOT ร่วงเกือบ 3% บล.เออีซี ชี้ราคา Overvalued มีความเสี่ยงจากศก.จีนชะลอและ Div. yield เหลือเพียงปีละ 1.42% ทั้งนี้ล่าสุด ณ เวลา 10.33 น.ราคาอยู่ที่ 364 บาท ลบ 8.00 บาท หรือ 2.15% มูลค่าการซื้อขาย 884.49 ล้านบาท
3 ก.พ. 2559

ผู้สื่อข่าวรายงานว่า ราคาหุ้น บริษัท ท่าอากาศยานไทย จำกัด (มหาชน) หรือ AOT ณ เวลา 10.33 น.ราคาอยู่ที่ 364 บาท ลบ 8.00 บาท หรือ 2.15% มูลค่าการซื้อขาย 884.49 ล้านบาท โดยราคาหุ้นเปิดตลาดที่ 368 บาท ต่ำสุดที่ 363 บาท สูงสุดที่ 369 บาท

โดยบล.เออีซี ระบุในบทวิเคราะห์(1 ก.พ.)ว่า ช่วงไตรมาส 1/58/59 คาดกำไรโต 9.2% จากปีก่อน จากจำนวนนักท่องเที่ยวที่เพิ่มขึ้น และยังคงประมาณการเดิมโดยคาดกำไรปกติในช่วง 2 ปีนี้ (ปี 2558/59-2559/60) โตเฉลี่ยปีละ 13.6%
อย่างไรก็ดี AOT มี Downside risk จากปัจจัยภายนอกแม้ AOT จะมีแผนลงทุนทั้งขยายท่าอากาศยานดอนเมือง ภูเก็ต และสุวรรณภูมิ เพื่อรองรับผู้โดยสารในอนาคต แต่ด้วยปัญหาเศรษฐกิจจีนที่มีความเสี่ยงชะลอตัวมากกว่าคาด บวกกับค่าเงินหยวนที่มีแนวโน้มอ่อนค่าลงเมื่อเทียบกับค่าเงินบาท และยังมีความเสี่ยงจากรายได้ของคนไทยลดลง ซึ่งจะทำให้ตัวเลขสถิติการบิน
ทั้งจำนวนเที่ยวบินและจำนวนผู้โดยสารมีโอกาสไม่เป็นไปตามคาด อีกทั้งราคาหุ้นปัจจุบันยังสูงกว่าพื้นฐานปี 2558/59 (สิ้นสุด ก.ย. 59) ที่ 360 บาท (อิงวิธี DCF) ซึ่งสะท้อนเป็น PER 58/59 สูงถึง 31x และ Div. yield เหลือเพียงปีละ 1.42% และ Overvalued จึงปรับลดคำแนะนำจาก “ซื้อ” เป็น “ขาย
 